NETFLIX-ALKUPERÄISSARJA
JAPANI 1583
Yhdistettyään suuren osan Japania, peloton samurai Oda Nobunaga on kuollut.
Hänen uskollinen kannattajansa Hideyoshi yrittää kaapata vallan itselleen.
Kenraali Katsuie on raivoissaan aloittanut oman vallankaappausyrityksensä.
Hän aikoo murskata kolme hänen ja vihollisensa välillä olevaa linnoitusta.
Kaksi niistä on voitettu.
Jäljellä on kolmas, Shizugatake.
SHIZUGATAKEN LINNA
Hän lähettää veljenpoikansa Morimasan valtaamaan sen.
Jos tämä onnistuu, Hideyoshi on tuhon oma.
JAPANI 1583
LÄHELLÄ SHIZUGATAKEN LINNAA
Sakuma Morimasa tiesi, miten tärkeää oli valloittaa Shizugatake.
Mutta linnoitus sinnitteli.
Mitä kauemmin se kestäisi,
sitä todennäköisemmin Hideyoshi pystyisi pelastamaan sen.
LÄHELLÄ GIFUN LINNAA
Piiritystilanteessa saartaja -
on vaarassa jäädä apuun tulevien joukkojen hyökkäyksen kohteeksi.
Kaikki huomio kohdistuu linnoitukseen,
ja selkä on käännettynä kohti muuta maailmaa.
Shibata Katsuie oli niin huolissaan,
että lähetti Sakumalle viestin:
"Jätä Shizugataken piiritys. Vie joukkosi toiseen valloittamaasi linnakkeeseen."
HISTORIOITSIJA JA KIRJAILIJA
Morimasa ei noudattanut käskyä.
Hän uskoi, että hänellä oli aikaa jatkaa piiritystä.
Hän vastasi herralleen, että Shizugatake olisi hänen ennen yötä.
Shibata ei ollut vakuuttunut.
Hän tiesi, että Sakuma Morimasa oli haavoittuvainen taustahyökkäykselle -
Hideyoshin armeijan taholta.
Vaikka oli samuraisotureiden alimmasta luokasta,
Hideyoshi osoitti olevansa strategisesti loistava kenraali.
Mestarillinen taktikko.
Hän oli lahjakas komentaja, joka oli todistanut kykynsä taistelukentällä.
Kun hän sai viestejä, jotka kertoivat Shizugataken tilanteesta,
hän ilmeisesti päätti käyttää tilanteen hyväkseen.
On aika lähteä!
Hideyoshi kertoi viestinviejälle lähettävänsä heti vahvistusjoukkoja…
HISTORIOITSIJA
…joten heidän täytyisi vain sinnitellä.
Seuratkaa minua!
Hideyoshi oli kuuluisa siitä, että pystyi siirtämään joukkonsa nopeasti.
Hän ajatteli, että jos saa joukon Shizugatakeen,
hän pystyy tekemään vastahyökkäyksen ja murskaamaan saartavan vihollisen,
jolloin hän olisi etulyöntiasemassa.
Sakuma Morimasa tiesi heti, mitä oli tekeillä,
kun hän katsoi alas laaksoon -
ja näki satoja Hideyoshin samuraita,
jotka marssivat pitkin hyvin tallottuja vuoristoreittejä.
Se oli valtava järkytys Morimasalle. Hän yritti epätoivoisesti järjestää miehensä -
puolustuslinjaan Hideyoshin armeijaa vastaan,
mutta oli jo liian myöhäistä.
Morimasan miehet olivat täysin järjestämättömiä.
Ja Hideyoshin armeijalla oli huomattava, yllätyksen tuoma etu.
Shizugataken taistelu oli erityisen raivokas,
mitä tulee lähitaisteluun.
Se oli täydellistä verilöylyä -
hyvin ahtaassa tilassa.
Minä voitin!
Katsuien elämä on käsissäni!
Pian Sakuman miehet pakenivat vuorelta -
turvaan Shibatan linnaan.
Hideyoshin armeija ajoi heitä takaa.
Kolmen päivän piirityksen jälkeen Katsuie tiesi, että tilanne oli toivoton.
Katsuien täytyi lopulta valita kuolema.
Hän teki siis seppukun.
Hideyoshin voitto Shizugatakessa oli ratkaiseva taistelu.
Hideyoshi oli nyt Japanin tosiasiallinen hallitsija -
ja Oda Nobunagan alueiden perijä.
Hideyoshi oli harvinainen hahmo poliittisessa historiassa,
koska voi sanoa, että hän oli visionääri.
Hän ymmärsi uudet mahdollisuudet aikalaistensa kokemuspiirin ulkopuolella.
Meidän on muistettava,
että sisällissota oli raivonnut Japanissa jo sadan vuoden ajan.
Sota oli kaikille eläville tuttu asia.
Hideyoshi yritti luoda vakiintuneen poliittisen systeemin,
joka lopettaisi sisällissodat.
Vaikka Hideyoshista oli tullut Japanin voimakkain daimio,
hän oli yhä vaarassa.
Oli useita daimioita, jotka halusivat ottaa vallan itselleen.
Ja Tokugawa Ieyasu,
jonka kanssa Hideyoshi oli luonut jonkinlaisen liittolaisuuden.
Joten voitto ei ollut vielä varma.
Vaikka molemmat taistelivat rinnakkain Nobunagan kanssa useissa taisteluissa,
Ieyasu ei ollut oikeastaan Nobunagan käskynalainen,
vaan liittolainen.
Joten Ieyasulle tilanne oli hieman nöyryyttävä.
Yksi Nobunagan alaisista -
käyttäytyikin yhtäkkiä kuin johtaisi koko Japania.
Ieyasulla oli omat tavoitteensa.
Hän halusi ottaa Hideyoshin paikan Japanin voimakkaimpana miehenä.
Hän oli kärsivällinen strategi.
Hän tiesi, että hänen pitäisi iskeä ja sitoa joukkonsa vain,
jos hänellä olisi ylivoima.
Voittaakseen Hideyoshin hänen täytyi saada liittolaisia oikeista daimioista.
Ieyasun mielestä paras liike oli antaa tukensa -
Oda Nobunagan toiselle pojalle, Oda Nobukatsulle.
Oda Nobukatsun mielestä hän oli ainoa ja oikea Nobunagan vallanperijä -
ja Hideyoshin vallankaappaus oli ollut laiton.
Tokugawa Ieyasu näki liittoutumisen Oda Nobukatsun kanssa -
mahdollisuutena kukistaa Hideyoshi, ennen kuin tämä olisi liian voimakas.
Hän ehkä ajatteli, että kun aika on kypsä,
hän syrjäyttäisi Nobukatsun ja ottaisi vallan itselleen.
Se oli Ieyasulta melkoista uhkapeliä.
Hänellä oli kärsivällisen ja huolellisen ajattelijan maine.
Mutta joskus kärsivällisimmänkin ihmisen on otettava riskejä.
Tämä oli ehkä Ieyasun uran suurimpia uhkapelejä.
KIOTO
Nobukatsun joukkojen tukemana -
Ieyasu johtaa joukkonsa Hideyoshin paljon suurempaa armeijaa vastaan.
Useita verisiä taisteluita seuraa,
mutta ne päättyvät pattitilanteeseen. Ieyasun suunnitelma on epäonnistunut.
Hän toivoo pystyvänsä pelastamaan loput armeijastaan,
jotta voisi jatkaa elämistä ja taistelua. Ovela Ieyasu ottaa jälleen riskin.
Hän päättää tavata Hideyoshin ja tarjota tälle rauhaa.
Ieyasulle tilanne oli hengenvaarallinen.
Oli mahdollista, että Hideyoshi pettäisi hänet.
Tapaaminen antaisi Hideyoshille mahdollisuuden tappaa hänet.
Olen varma, etteivät he luottaneet toisiinsa.
Hideyoshin näkökulmasta Ieyasun olemassaolosta oli tiettyjä hyötyjä.
Hänellä oli suuri armeija, ja hän oli selvästi hyvä kenraali.
Hänelle olisi hyötyä pitää Ieyasu uskollisena liittolaisena.
Ieyasu alistui nimellisesti -
ja tunnusti Hideyoshin ylempiarvoisekseen -
vastineeksi vihollisuuksien loppumisesta.
Hän sai aseman lähes Hideyoshin oikeana kätenä.
He tekivät perinteisen panttivankien vaihdon.
Ieyasu antoi toisen poikansa Hideyoshille adoptoitavaksi.
Ja Hideyoshi antoi suuresti rakastamansa äitinsä Ieyasulle.
Panttivankiperiaate oli yksinkertainen.
Jos toinen sotaherra rikkoisi rauhan, panttivangit teloitettaisiin.
Hideyoshi luotti siihen, että pystyisi pitämään liittolaisuuden yllä -
ja ettei Ieyasu tulisi liian vahvaksi ja haastaisi häntä lopulliseen taisteluun.
Vuosikymmeniä jatkuneiden sisällissotien jälkeen -
daimiot eivät luottaneet toisiinsa.
Oli tultava muutos siihen, että he voisivat elää toistensa rinnalla -
tappamatta toisiaan.
Juuri sellaista oli tapahtumassa.
Tämän liittolaisuuden avulla Ieyasu saattoi suojella Hideyoshin itäpuolta,
jolloin Hideyoshi saattoi keskittyä yhdistämään Keski-Japanin.
Mutta yhdistääkseen maan Hideyoshi tarvitsi legimiteettiä.
Oli selvää, että Hideyoshi ansaitsi paikkansa huipulla,
mutta yhteiskunnassa, joka korosti arvonimiä, arvovaltaa ja sukupuuta -
Hideyoshilla oli joidenkin mielestä ylitsepääsemätön este.
Todellinen legitiimiys saatiin Japanissa keisarilta.
HISTORIOITSIJA, NEWCASTLEN YLIOPISTO
Mutta keisarin hahmo oli lähinnä symbolinen eikä hallitseva.
Sen seurauksena Japanin historiassa valta on ollut useimmiten pääministerillä.
Hideyoshi näki, että hänen valtansa legitimisointi tarkoitti pääministeriyttä.
Mutta pääministerin sukujuuret täytyi olla oikeat.
Oli kuuluttava tiettyyn Fijuwara-perheen sukuhaaraan.
Hideyoshin isä oli talonpoika.
Fujiwaran sukulinja oli hallinnut valtaistuinta ainakin 400 vuotta.
Toyotomi Hideyoshin strategia oli tehdä tiivistä yhteistyötä.
Hän pyysi hovilta mahdollisia sukulinjoja ja muita asioita,
jotka auttaisivat häntä.
Vastineeksi hän auttaisi hovia tuhottujen palatsien uudelleenrakentamisessa -
ja arvovallan pönkittämisessä.
Salaperäisesti hovi pystyi antamaan tarvitut asiakirjat,
jotka todistivat Hideyoshin periytyvän aristokraattisesta Fujiwaran perheestä.
Hän väärensi itselleen juuret täysin väärästä metsästä.
Fujiwaran perheen jäsenenä -
Hideyoshi sai pääministerin arvonimen.
Hideyoshin nousu on tehnyt hänestä Japanin vaikutusvaltaisimman miehen.
Viidessä vuodessa hän on laajentanut aluettaan -
kolmasosasta maata noin puoleen.
Nyt hän haluaa saada loputkin.
Mutta voimakkaat viholliset estävät hänen täydellistä valtaansa.
Idässä Hōjōn perhe pitää itseään Japanin oikeina hallitsijoina.
Pohjoisessa on nousemassa uusi haastaja Daten perheen keskuudesta.
Nuori, kunnianhimoinen ja peloton johtaja on päättänyt seistä Hideyoshin tiellä.
Date Masamune.
Klaaninsa vanhimpana poikana -
Masamune koki olevansa tietyllä tapaa oikeutettu,
mutta asiat vaikeutuivat, kun hän nuorena -
sairastui isorokkoon,
jota pidettiin rahvaan tautina.
Se vaikutti koko hänen kehoonsa.
HISTORIOITSIJA YAMANASHI GAKUIN -YLIOPISTO
Hänen toisen silmänsä kyynelkanava tulehtui,
ja silmä ulkoni hänen päästään.
Melkein heti sen jälkeen, kun Date oli nimetty seuraajaksi,
hänen oma äitinsä yritti siirtää vallan hänen veljelleen murhauttamalla Daten.
Daten vahingoittunut oikea silmä -
sai hänet vaikuttamaan vähäisemmältä mieheltä äitinsä silmissä.
Silloin Masamune päätti,
että repisi silmänsä irti.
Hänet tunnetaan nimellä Dokuganryu. Oshun Yksisilmäinen lohikäärme.
Hän vaati alistumista. Hän halusi valtaa ja etenkin kunnioitusta.
Siitä tuli Masamunea ajava voima.
Ne, jotka olivat hänelle uskollisia hänen rokonarvistaan huolimatta,
olivat luotettavia.
Kenen tahansa muun voisi tappaa.
Masamunen piti polkea nämä ihmiset jalkoihinsa.
Masamune kohtasi varhain urallaan ensimmäisen vakavan haasteensa.
Ouchi Sadatsuna, yksi hänen isänsä lähimmistä liittolaisista,
houkuteltiin antamaan tukensa klaanin vanhalle viholliselle, Ashina-perheelle.
Sadatsuna näki todennäköisesti nuoressa herrassa epävakaan persoonan,
joka ei pitäisi klaania yhdessä.
Sadatsunan kapina oli murskattava välittömästi.
Masamune päätti toimia päättäväisesti ja lähti sotaan Ouchi Sadatsunaa vastaan.
Masamune käski joukkonsa hyökkäämään Odemorin linnaan.
Oli ehdottoman välttämätöntä, että hän lähetti julmimman joukkonsa -
hyökkäyksessään Ouchia vastaan.
Iskun voimakkuus kuvastaisi itse hyökkääjän voimaa.
Piiritettyään linnan -
Masamune käski joukkonsa teurastaa kaikki linnan muurien sisällä olevat.
Masamune kirjoitti:
"Emme säästäneet ketään. Ei naisia eikä lapsia.
Tapoimme kaikki koiria myöten."
Sillä, että Masamune halusi murhata kaikki,
täytyi olla tarkoituksensa.
Uskon, että hän halusi herättää pelkoa.
Yksisilmäinen hirviö kostaa kapinoiville vasalleilleen -
ja antaa äärimmäisen opetuksen.
Hideyoshi kuuli Masamunen noususta.
Hän ymmärsi, että Masamune on pohjoisessa nouseva voima.
Hän tajusi, että jos asiat jatkavat samoilla linjoilla,
heidän kahden on joko sovittava tai sodittava.
JAPANI 1588
Hideyoshin huoli Masamunesta osoittautuu oikeaksi,
kun Yksisilmäinen lohikäärme aloittaa hyökkäykset kohti vihollisiaan -
ja syöksee pohjoisen kaikenkattavaan sisällissotaan.
Masamunen teot saavat Hideyoshin pohtimaan uutta toimintalinjaa,
jonka avulla hän toivoo lopettavansa vuosisadan väkivallan -
ja yhdistämään Japanin oman lippunsa alle.
Hän päättää toteuttaa suunnitelmansa käyttämällä jotain muuta kuin miekkaa.
Heti, kun oli vahvistanut oman valtansa,
Hideyoshi alkoi laatia lainsäädäntöä,
jonka tarkoituksena oli muuttaa perusteellisesti Japanin yhteiskunta.
Ensimmäisiä Hideyoshin suurimmista uudistuksista -
oli määrätä miekkojen takavarikointi.
Toisin sanoen hän lähetti maaseudulle lähettiläitä,
jotka keräsivät aseet pois rahvaalta.
Myöhäiskeskiajalla aseet olivat laajalle levinneitä.
Tämä vaikutti sekä epävakaisuuteen että poliittiseen vastarintaan.
On vaikeampi vastustaa sotureiden poliittista johtoa,
jos itsellä ei ole aseita.
Joten tavallaan -
Hideyoshi yritti tasapainottaa maan sosiaalisen rakenteen -
luomalla kuilun raskaasti aseistetun soturiluokan eliitin -
ja suurena enemmistönä olevan rahvaan välille,
joka ei yhtäkkiä voinutkaan vastustaa soturiluokkaa.
Tämä oli ironista,
koska Hideyoshi itse oli noussut rahvaan seasta. Tämä kyläläinen -
nousi valtansa huipulle ja otti vallan pois vertaisiltaan.
Hän käytännössä sulki oven takanaan.
Sen lisäksi, että teki luokkajaon aiheuttavia lakeja -
ja riisui kansan aseista samuraita vastaan,
Hideyoshi antoi "rauhan asetuksen", jolla oli suuria seurauksia.
Käsky teki laittomaksi daimioiden itsenäisen sodankäynnin,
ja jätti Hideyoshin Japanin ainoaksi mieheksi,
joka päätti sotaan lähtemisestä ja sodankäynnistä.
Hideyoshin kaikenkattava rauhankäsky -
piti kutinsa pohjoisessa vain hetken.
1580-luvun loppuun mennessä Date Masamune oli alkanut nopeasti -
laajentaa valtaansa Daten perheessä.
Hideyoshin seuraajat olivat välittäneet Date Masamunelle tiedon,
että jos tämä jatkaisi sotiaan naapureitaan vastaan,
Hideyoshi joutuisi ryhtymään toimenpiteisiin.
Hideyoshi vain oletti Masamunen alistuvan käskyynsä.
Tämä ei suostunut.
Masamune ei taipunut.
Masamune halusi aseistaa pohjoisen länttä vastaan.
Hän halusi eristää alueensa ja liittolaisensa -
ja lähettää selkeän viestin kenelle tahansa, eikä vain Hideyoshille,
että pohjoisen kanssa ei ole leikkimistä.
Masamunelle tärkeimpiä prioriteetteja oli Ashina-klaanin tuhoaminen.
Ashinan perheellä oli pitkä sukutaulu pohjoisessa.
He olivat yksi alueen kunnioitetuimmista ja arvostetuimmista perheistä.
Masamune oli aina pitänyt Ashinan klaania -
yhtenä tärkeimmistä kilpailijoistaan ja vakavana uhkana.
Jos hän pystyisi valtaamaan Ashinan ja ottamaan heidän alueensa,
Masamune nousisi yhdeksi maan vaikutusvaltaisimmista maanomistajista.
Hän hallitsisi käytännössä koko Japanin koillisosaa.
1580-luvun lopulla -
Masamune sai mielenkiintoisen tilaisuuden.
Ashinan sotaherra nimeltä Morikuni loikkasi Daten klaaniin -
ja paljasti, että Ashinan klaani on poliittisten nahinoiden seurauksena -
suuresti pienentynyt.
Hideyoshin lain mukaan provinssien välinen sodankäynti oli kielletty,
mutta Masamunen mielestä tilaisuus oli aivan liian houkutteleva.
Masamune tietää, että voitto Ashinasta -
tekisi hänestä Pohjois-Japanin voimakkaimman sotaherran.
Mutta voitto ei ole varma.
Ashina on julma klaani. Mikäli Masamune häviäisi, seurauksena olisi varma kuolema.
Riskeistä huolimatta hän lähtee hyökkäykseen yli 20 000 miehen voimin.
Hieman pienempi määrä Ashinan sotureita lähtee pysäyttämään häntä.
Edessä on yksi aikakauden pahamaineisimmista taisteluista.
Kun Daten joukot valtasivat Izun,
he tapasivat puolustajat paikassa nimeltä Suriagehara.
Masamune vetäytyi ratsuväkijoukkonsa kanssa taakse.
Kaksi joukkoa vetäytyivät yösijalle nostaen puolustustaan.
Masamune oli varma, että edessä oli verilöyly,
jonka kaltaista Ashina ei ollut ennen kokenut.
Aamun koittaessa Ashinan joukot kohtasivat Daten joukot.
Taistelu oli väkivaltaista lähitaistelua. Nujakkaa mies miestä vastaan.
Mutta heti aamunkoiton jälkeen puhkesi suuri hiekkamyrsky.
Tuuli puhalsi suoraan päin joukkojen silmiä.
Tilanne oli kääntymässä surkeaksi.
Aamupäivän puoliväliin mennessä Daten joukot alkavat murentua.
Masamune huomasi selvästi, että hänen klaaninsa kohtalo oli vaarassa.
Masamune itse hyökkäsi ratsain vasempaan sivustaan henkivartijansa kanssa.
He törmäsivät Ashinan sivustaan valtavalla voimalla.
Heidän täytyi vain piirittää vastustajansa ja tappaa heidät niille sijoilleen.
Se ei ollut taistelu, vaan joukkomurha.
Voitto!
Taistelusta säilyneiden tietojen mukaan -
yli 2 500 päätä leikattiin irti -
ja esiteltiin Masamunelle taistelun jälkeen.
Tämä mies oli valmis ottamaan riskin voittaakseen sen, mitä halusi.
Voitettuaan taistelun Ashinaa vastaan, jolla oli ollut suuri voima pohjoisessa,
Masamunesta tuli itsestään pohjoisten alueiden voimakkain sotaherra.
Hänestä tuli uskomattoman voimakas. Hän oli joku, jota oli pidettävä silmällä.
Hideyoshille Masamunen läsnäoloa ei voinut enää sivuuttaa.
JAPANI 1590
Alle vuosi Suriageharan taistelun jälkeen -
Hideyoshi ratsastaa valtavan armeijansa kanssa pohjoiseen Masamunen lähitienoille.
Hideyoshin kohde on Hōjō-klaani,
yksi viimeisistä hänen valtaansa vastustavista perheistä.
Hideyoshin joukot piirittävät Hōjōn klaanin päämajan, Odawaran linnan.
Hideyoshi määrää kaikkien pohjoisten daimioiden vannovan uskollisuuttaan -
ja liittymään taisteluun Hōjōa vastaan.
Lähes kaikki heistä suostuvat heti.
Yksi uskaltautuu viivyttämään vastaustaan.
Daten herra ei ollut piitannut Hideyoshin aiemmista määräyksistä.
Nyt hän saa Hideyoshilta kirjeen.
Käskyn liittyä Hōjōn linnan piiritykseen Odawarassa.
Hänen osallistumisensa piiritykseen oli vain muodollisuus.
Tottelevaisuus Hideyoshille.
Masamune pelasi uhkapeliä.
Hän tiesi, että jos Hideyoshi voittaisi Hōjōn,
hän olisi itse seuraava kohde. Masamune tiesi, ettei voittaisi sitä taistelua.
Masamune liittyisi Odawaran piiritykseen.
Mutta omilla ehdoillaan.
Hän kasasi armeijansa ja lähti hitaalle marssille maan läpi kohti piirityspaikkaa.
Hän keksi tekosyitä viivästymiselleen huonoista teistä alkaen.
Masamune saattoi ajatella, ettei tiedä, voittaisiko Hideyoshi.
Ennen kuin sitoutuisi mihinkään,
hän halusi nähdä, kenen puolella etu on.
Lopulta Hideyoshi oli haalinut niin paljon joukkoja,
että voittaisi Hōjōn ja valtaisi Odawaran.
Viimein Masamune saapui joukkoineen Hideyoshin leiriin.
Hän oli pukeutunut hienoon, valkoiseen kimonoon. Hänellä oli vain lyhyt miekka.
Valkoinen edustaa puhtautta,
ja tässä yhteydessä se tarkoitti kuolemaa.
Symboliikkaa vahvisti hänen kantamansa lyhyt miekka,
jolla hän tekisi rituaalisen itsemurhan, mikäli Hideyoshi sellaisen määräisi.
Ehkä hän oli valmis myöntämään, että hänet saatettaisiin tappaa,
koska ei ollut aiemmin halukas liittymään Hideyoshin joukkoihin.
Ehkä se oli juoni saavuttaa Hideyoshin myötätunto puolelleen.
Mutta hän ei käyttäytynyt millään tavalla pelkurimaisesti.
Hideyoshi antoi Masamunen suurimpien kenraalien tuomittavaksi.
Heihin kuului myös Tokugawa Ieyasu.
He kysyivät, miksei Masamune ollut myöntänyt Hideyoshin valtaa aiemmin -
tai vastannut hänen kirjeisiinsä. Masamune yritti näytellä tyhmää.
Hän sanoi olevansa vain maalaistollo, tottumaton suurten johtajien tapoihin.
Edes kuoleman edessä Masamune ei antanut tuumaakaan periksi.
Hän saapui paikalle ja antoi selityksensä.
Jos syyt eivät riittäisi, hän olisi valmis kuolemaan.
Mutta hän ei nöyristelisi ketään.
Jos olisit tullut vähän myöhemmin, olisit menettänyt pääsi.
Ymmärrän.
Hideyoshi säästi hänen henkensä.
Pidän sinusta.
Näyttää siltä, että Hideyoshi -
ajatti Masamunen hyödyttävän häntä suuremmin tulevaisuudessa elävänä.
Kiitos.
Tuokaa sakea.
Hideyoshi keksi keinon neutralisoida Masamune.
Hän teki sen ilman lopullista, kaikkinielevää, apokalyptistä verilöylyä,
jota useat olivat odottaneet.
Hän pakotti vihollisensa neuvottelemaan -
ja hyväksymään vallitsevan poliittisen tasapainotilanteen.
Hän pakotti suuren daimiot myöntämään, että oli aika lopettaa sisällissota.
Kun Masamune on alistettu ja Hōjō voitettu,
Hideyoshi on viimein saavuttanut sen, mihin Nobunaga ei pystynyt.
JAPANI 1590
Ensimmäistä kertaa yli 120 vuoteen -
koko Japania hallitsee yksi sotaherra.
Uskaliaan väkivallankäytön, politiikan ja diplomatian avulla -
talonpoikana syntynyt mies on noussut vallan huipulle.
Noin vuonna 1590 Hideyoshilla oli edessään ironinen ongelma.
Hän menestyi niin nopeasti,
että nyt hänellä oli valtava määrä häntä seuraavia damioita.
Hänellä oli tarve pitää heidät kiireisinä.
Nämä miehet olivat valloittajia.
He olivat kasvaneet yhteiskunnassa,
jossa joko valloitti tai kuoli. Perhe kuoli ja maat otettiin pois.
Mitä tehdä, kun ei ole enää maata valloitettavana?
Se oli ongelma Hideyoshille,
joka oli kamppaillut vuosia lopettaakseen sodan. Mitä tehdä samuraiden kanssa?
Niinpä hän kehitti hurjan ja suuruudenhullun suunnitelman.
Hän ei ollut tehnyt yhtäkään virhettä taisteluissa,
mutta hän oli tekemässä suuren strategisen mokan.
Se johtaisi yhteen Japanin suurimmista katastrofeista.
Tekstitys: Merja Pohjola